
D.  Joseph  Campeny 

Vegi  en  aquesta  dedicatòria,  una 
demostració  del  agrahiment  que  U 
dech,  y  una  petita  mostra  de  /'  ad- 
miració que  professa  al  artista, 

L'  Autor 


REPARTIMENT 


PERSONATGES  ACTORS 

ROSA..     .     ,     .' D.a  Adela  Clemente 

MANUEL »  Herménegild  Goula 

D.  LLEÓ  (i) *  Iscle  Soler 

BARTOMEU »  Joaquim  Pinós 

CAND1DO »  Frederich  Fuentes 

ANDREU »  Francesch  Llano 


DRETA  Y  ESQUERRA  LAS  DEL  ACTOR 


La  propietat  d'  aquesta  obra  perteneix.  à  son  autor 


La  Galeria  de  D.  Joan  Molas  y  Casas  queda  autorisada 
pe  '1  cobro  de  drets  de  representació 


Queda  fet  lo  dipòsit  que  marca  la  lley 


(1)    Tipo  na  poch  vell,  que  vestirà  de  comandant  de  caballería. 

IMPREMPTA  GUTENBERG-  #  R.  EoCa  (S.  ell  C.) 

Carrers  del  Notariat,  2,  y  de  Fortuny,  2  bis;  telefono  738 


*ft*  #&  *K*  *o*  *~o*  ^n*  ^  »rfc  *n*  *n*  **&  $fr  4fc  *r?*  *n*  *n*  *n*  *~o* 


ACTE    tJUSTIOH 


Salonet  elegant.  Portas,  una  al  fondo  y  dugas  à  cada 
costat  ab  cortinas  tiradas.  A  la  esquerra  de  la  porta 
del  fondo,  una  espècie  de  tauleta  ab  llibreria  à  sobre; 
demunt  dita  tauleta,  llibres  en  desordre.  Taula  al 
centro,  ab  una  cadira  à  la  dreta  de  la  mateixa;  tinter  y 
ploma  (paper,  no).  Altres  cadiras  y  sillóns,  col-locat 
à  gust. 


ESCENA  PRIMERA 


MANUEL,  aviat  BARTOMEU  pe  '1  fondo; 
després  ROSA  > 


Manuel.  (Assentat  y  ab  un  llibre.)  ;No  puch 
més!  (Lo  tanca  y  s'  aixeca.)  Llegir  això 
'm  posa  nerviós!...  Fadas,  bruixas,  dra- 
gons!... Vaija,  un  qüento  bó  per  la 
tierna  infància  com  à  premi  d'  exà- 
mens. (Llegint  lo  llom  del  llibre.)  La 
Granja  de  las  Brujas,  lo  títol  ja 
paga!  Aquet  li  tornaré  sense  acabarlo. 
(Deixa  l  llibre  d  la  tauleta  de  la  lli- 
breria.) 

Bart.  ,  (Surtint.)  Senyoret,  una  séfiora  dema- 
na per  vostè. 

Manuel.   Qui  es? 

Bart.       NL'  ha  dit  que  li  digués  que  la  Rosita... 

Manoel.  (Estranyat.)  ^La  senyora  de  don  Lleó? 

Bart. 

Manuel. 
Bart. 

Manuel. 

Bart. 

Manuel. 
-Bart. 

Manuel. 

Rosa. 

Manuel. 


Rosa. 


Manuel. 
Rosa. 

Manuel. 

Rosa. 

Manuel. 
Rosa. 

Manuel. 

Rosa. 

Manuel. 


Sí... 

Y,  ^que  no  yé  ab  don  Lleó? 
No  vé  ab  ningú  perquè  va  sola;  es  dir, 
va  sola  perquè... 

(Content.)  (jVé  sola!  ;vé  sola!)  Qu'  en- 
tri,qu'  entri... 
Oh!  Ja  ha  entrat. 
Qu'  entri  aquí... 

Ja!  Vaig  y  voy.  (S'  en  va. 

Vé  sense  l' inseparable  don  Lleó!  Crech 
que  sommío!... 
(Surtint.)  Ab  permís. 
(Molt  afectuós.)  Entri,  segui!  Quin  mo- 
tiu me  proporciona  la  inmensa  satis- 
facció de  véurerla  per  aquí?  Oh,  y  so- 
leta! 

Li  proporciona  un  jove  que,  des  qu'  he 
sortit  de  cà  '1  fotógrafo  de  recullir 
aquets  retratos  que  'm  vaig  fé  fer,  no 
ha  deixat  ni  un  moment  de  seguirme 
tirantme  requiebros...  jQué  insolent! 
Al  passar  per  aquí  he  pensat  puijar 
per  lliurarme  de  las  sévas  imperti- 
nencias!... 

Alabo  al  jove  impertinent,  ja  que  m'  ha 
procurat  tan  agradable  visita. 
Figuris  si  'm  deu  haver  molestat,  quan 
m'  he  decidit  à  pujar  aquí,  que,  jDèu 
me  'n  guard  qu'  en  Lleó  sàpigues!... 
No  s'  hi  amoyni.  Y,  à  veure,  à  veure 
aqueixos    retratos,  ;ey!  si   no   es  indis- 
creció... 
No,  cà!   Mirils.  (Li  dona  una  carpeta 

ab  sis.) 
(Miràntsels.)  Quin  aire  més  distingit... 
quina  posa!... 

En  Lleó  també  se  'n  va  fé  fer.  «jQue  '1 
vol  veurer? 

No,  gracias;  no  '1  puch  veurer  ni  en 
fotografia. 

(Ab  reconvenció.J  Ja  comensa? 
Véurela  muller  d'  aquet  vellot!... 


Acte  únich 


Rosa.        Manuel! 

Manuel.  Dispensi,  volia  dir  vellet.  Las  vegadas 
que  me  n'  he  penedit  d"naverlo  pre- 
sentat als  seus  papàs!  Era  una  vetlla 
que  donavan  un  ball  ab  motiu  de  ser 
lo  sant,  es  dir,  la  santa  de  la  seva 
mamà...  (Rosa  fa  la  distreta  passe- 
jantse.)  Vaig  pensar,  pórtali,  qu'  un 
militar  donarà  llustre  à  la  festa;  à  més, 
qu'  al  endemà  había  de  sortir  lo  Noti- 
ciero  portant  lo  nom  de  tots  los  asis- 
tents  à  la  festa,  y  tot  un  comandant, 
vaig  dirme,  hasta  sembla  que  passa 
d"  assistent... 

Rosa.        (Rihent.)  j Ja  ho  crech  que  passa! 

Manuel.  Vuy  dir,  quT  ell  ompliria  més  que  tots 
los  altres  fulanos.y  sotanos  plegats.  Re- 
sultat d'  aquell  ball:  que  desd'  alasho- 
ras  he  tingut  de  ballar  sol...  Don  Lleó 
va  quedars'  hi  per  suplent  meu.  Jo,  tot 
just  comensava  la  carrera  de  metje;  la 
seva,  ell  ja  la  tenia  feta,  ab  medallas, 
creus  y  qué  sé  jo  quantas  penjarellas 
més,  y  la  seva  mamà  va  enlluhernarse: 
tot  varen  ser  buscar  ocasions  per'  ala- 
garlo,  ferlo  ballar  ab  la  seva...  nena,  y 
don  Lleó  's  deixava  dür  y... 

Rosa.        Però  jo... 

Manuel.  Vostè  no  necesita  disculpa.  Pot  ser  al- 
gun dia  ella  se'n  penedeixi,  perquè  don 
Lleó  té  un  geniet  y  un  sabre!...  Prefe- 
rir un  militarà  mi,  que  no  tinch  més 
arma  que  '1  ser  metje!... 

Rosa.  Però  fa  receptas.  Vostè  ab  una  fulla  de 
paper  pot  fer  més  mal  qu'  en  Lleó  ab 
la  fulla  del  sabre. 

Manuel.  (Ab  còmica  amargura.)  Aixís,  defénsil; 
estímil  forsa  al  seu  avi,  dich  al  seu  ma- 
rit, que  à  mi  ja  'm  queda  1  recurs  de  plo- 
rar devant  del  retrato,  besarlo!. ..  (Ho fa. 

Rosa.  (Rihent.)  jJa,  ja,  ja!  Dónguimels  que  'Is 
ratlla. 

Manuel. 

Rosa, 

Manuel. 


Rosa. 

Manuel. 


Rosa. 

Manuel. 
Rosa. 

Manuel. 
Rosa. 

Manuel. 

Rosa. 

Manuel. 
Rosa. 

Manuel. 
Rosa. 

Manuel. 


Rosa. 

Manuel. 


(Ingrata!  Tingui.  (Jo  me  'n  quedo  un.) 
(Ho  fa,  després  los  hi  dona.) 
;0h!  Cóm  los  ha  posat!  (Los  aixuga.) 
jAixúguilas,  que  ploran!   [Tenen  més 
cor  que  vostè  las  sévas   germanas  de 
cartulina! 

jJa,  ja!  Està  deliciós,  Manuel! 
(Avuy  es  lo  dia  propici  per  comensar 
lo  plan  de  venjansa.)  (Va  à  ella  afec- 
tant passió.)  <iQué  's  pensa  que  faig  co- 
mèdia? No  ho  cregui,  no.  Son  esclats 
d'  un  cor  qu'  anyora,  que...  ;Si  al  me- 
nos  tingués  la  esperansa  d'  arrivar  à 
ser  corresposta  algun  dia  la  meva  silen- 
ciosa passió! 
jJa,  ja!  <;Aígun  dia? 

Sí,  algun  dia...  passat  festas,  per  exemple. 
(Rihent  estrepitosament.)  j Ja,  ja,  ja!  Lo 
dit,  deliciós! 

(jMe  destarota,  ni  menos  s"  enfada!) 
(De  sobte. J  jJesús!   En  Lleó  vé  sovint 
aquí  y  no  vuy  que...  Me  'n  vaig. 
[Sembla  estrany  qu'  ab  lo  que  va  pas- 
sar tornem  à  ser  amichs! 
Tot  s'  olvida. 

(Ab  intenció.)  [No  pas  jo  lo  meu! 
Are  hi  penso,  ^y  si  aquell  jove  estès  à 
baix  esperantme? 
Torni  à  puijar. 

Però,  <;y  si  en  Lleó  vingués  mentres 
tant?  [Ah,  no! 

Donchs  miri,  si  hi  es,  surt;  ell  la  se- 
gueix; al  ser  à  casa  's  tomba,  li  fa  una 
rialleta,  puijan,  entran,  tanca,  y  diu  à 
don  Lleó  que  li  dongui  una  pallissa. 
«iQué  ho  farà? 

No  sé...  si  fos  vostè  "1  que  *m  seguís, 
potser  sí.  [Ja,  ja,  ja!  Adiós.  (Se  donan 
las  mans.) 

(Afectant  emoció y  aguantantli  la  nia.) 
,;Y  d'  allò,  ni  ab  una  esperansa  'm 
deixa? 

Rosa.        Tant  com  una,  sí,  puch  donarli. 

Manuel.   (Emocionat.)  jOh,  gracias!  Digui. 

Rosa.  (Recalcat.)  Algun  rato  que  vingui  'n 
Lleó  parlin'  hi. 

Manuel.    (Descompost.)  jGracias! 

Rosa.        jJa,  ja,  ja!  jAdios!  (Desapareix.) 

Manuel.  jDona  cruel,  ingrata!  Qui  ho  diria  qu' 
es  la  que  m'  havia  jurat...  ,jDe  qué  es 
causa  aquet  refredament?  Culpa  meva, 
no  hi  ha  dubte.  jDesprés  de  tant  temps 
que  no  li  havia  dit  més  aquesta  boca 
es  meva,  natural,  li  fa  estrany,  y  potser 
ni  "m  creu  de  lo  que  li  he  dit,  prenents' 
ho  com  una  broma!  Y  no  ho  es;  "per 
això  vaig  volguer  conseguir  altra  cop 
1'  amistat  d'  ell,  y  are  som  al  cap  de  la 
qüa.  Are,  don  Lleó,  las  tornas.  ^No  he 
comensat  à  encendrer  lo  foch?  Donchs 
no, deixem  lo  ventall.  L'  actitut  d'  ella 
no  'm  desmaya;  allò  es  hipocresia,  res 
mes.  (Decidit.)  ^Ab  una  carta?  Just:  la 
seva  contesta  de  fixo  'm  dona  la  rahó: 
allí  hi  posarà  lo  que  sent  encara  per 
mi,  sense  fingiments  ni.  rialletas.  Y  per 
enviarli,  res  més  sencill,  ho  duch  pre- 
parat de  ja  fà  temps:  li  envio  de  passa- 
da que  torno  '1  llibre  qu'  ell  últimament 
va  deixarme.  (Per  la  butxaca.)  <jQu'  es 
això?  ( Treu  la  fotografia.)  Lo  retrato 
d'  ella:  desémlo,  que  si  don  LleÒ  vé  no 
'1  tragués  devant  d'  ell  impensadament. 
(Va  d  la  llibreria,  treu  un  àlbum  per 
retratos  y  li  posa.)  Anem  per  la  carta. 


•ESCENA  II 

MANUEL  y  BARTOMEU  pe  '1  foro 

Bart.        Senyoret,  una  visita. 
Manuel.    jMalvinatje!  <iQuí? 

Bart.        jMà!    ;are  no  me  'n  recordo!   ,jSab   d' 
aquellas  senyoras  que  son  germanas? 

Manuel.    ^Las  Pérez? 

Bart.  Justament,  las  Peras,  la  que  hi  hà,  es 
la  més  madura. 

Manuel.    nQué? 

Bart.     '  Vuy  dir,  la  més  vella. 

Manuel.  Hi  vaig  y  la  enllesteixo.  Que  torni  à 
pendrer  d'  aquells  paperets  y  que  re- 
peteixi las  fregas.  ('Se  'n  va  depressa 
per  la  segona  esquerra.) 

Bart.  (A  la  llibreria.)  Qué  remenava  per 
'aquí...  (Pren  F  àlbum.)  ;Renoyquin lli- 
bre més  molsut!  (D  obra.)  jMà!  retra- 
tos  y  fusgrafías!  Qué  m'  agrada  mirà 
sants.  (Giranise.)  jQue  no  torni!...  <;Ysi 
me  1'  endugués  al  quarto  y  després  ab 
calma?...  ;Sí!  jno  se  n'  adonarà  pas!... 
(Entra  d  la  segona  dreta,  deixa  V  àl- 
bum y  torna.)  jAh!  jquín  ratet  hi  pas- 
saré si  regirant  hi  trovo  algun  conegut! 
Are  qu'  estich  sol,  déixam  acabar  aques- 
ta carta  qu'  ahir  estava  fent  per  la  meva 
promesa.  (Treu  un  paper.)  Se  'm  va 
acabar  la  espelmatona,  y  encara  falta 
posar'  hi  '1  nóm  que  'm  dich.  Li  dono 
cita  al  Pla  de  la  Boquería,  per  "lli  à  tres 
quarts  de  quinze  del  rellotje  que  dú 
aquella  casà  de  més  amunt.  Diu  aixís: 
(Llegeig.)  «Barcelona  potsdata.»  (Pau- 
sa.) «Clavel  de  mi  jardín.»  <;eh  quina 
parauleta  per  entrant?  Que  no  vingui... 
Deixemla  à  punt  d'  enviaria:  posem'  hi 
lo  nom  y  aquella  ratlla  caragolada  que 
sempre  que  la  faig,  estripo  '1  paper. 
($'  assenta  per  fer  ho.) 


ESCENA   III 

BARTOMEU  y  MANUEL  precipitadament. 

Manuel.    Are  la  escriuré,  y...  <iQué  fas? 

Bart.        (jVatúa!)  (Tomba  7 paper  r  escriu  à  /' 


Acte  únich 

altra  cara.)  Com  que...  (Rumia.)  Com 
que...  'm  va  dir  que  li  posés  en  un  pa- 
per ab  qué  vaig  emplear  aquellas  nou 
pessetas...  sab?  are... 

Manuel.    jAh,  just!,  acaba  y  dónam'ho. 

Bart.        (Escribint  sempre.)  (iMacatxo!) 

Manuel.  (Per  sí.)  (La  carta  serà  molt  breu,  però 
tot  gra..."  y  '1  resultat...  com  si  '1  veigés. 
A  la  fi  ha  vingut  la  meva,  don  Lleó 
Manso!)  (Alt  d  Bartomeu.)  Mira:  es- 
criuré una  carta  y  1'  aniràs  à  dú  à  casa 
don  Lleó,  junt  ab  aquell  llibre.  (Lo  que 
llegia.) 

Bart.        (Escribint.)  Sí,  senyor,  sí. 

Manuel.  Lo  llibre  per  ell,  però  la  carta...  No  sé 
si  fiàrmen!  ^Qué  'm  faràs  un  bunyol? 

Bart.        ^Si  vostè  ho  mana? 

Manuel.  jNo  ho  mano,  ximplet!  Després  entra  y 
t'  esplicaré  '1  cóm.  ^Qu   està  això? 

Bart.        ( Donàntlí  ab  por.)  Tingui. 

Manuel.  Després  m'  ho  miraré.  (Mutis, primera 
esquerra  emporiantse  'l  paper.) 

Bart.  jMare  de  Deu!  cóm  que  no  hi  havia 
cap  altre  paperot,  no  hi  tingut  més  re- 
mey  que  giraria  y...  jMà!  si  ho  llegeig, 
veurà  que  à  1'  hora  que  li  dono  cita  à 
ella,  es  la  mateixa  que  jo  li  vaig  demà-, 
nar  permís  à  n'  ell  pera  sortir,  dihentli 
que  tenia  un  conegut  qu'  à  n'  aquest' 
hora  estaria  malalt  y  '1  volia  anar  à 
veurer...  jAy!  me  sembla  qu'  això  'm 
costarà  '1  saltar  de  casa  y  '\  ballar  de 
gana.  (Se  sent  un  timbre.)  jAy,  ay,  ay! 
(Cridant.)  Va  y  voy.l  (Entra  d  la  pri- 
mera esquerra  y  surt  d  poch  ab  una 
carta  closa y parlant  d  dins. )  Sí,  senyor; 
així  ho  faré.  No  se  n'  ha  adonat,  però 
per  un  cas  qu'  ho  veigi  y  à  la  tarde  no 
Jm  deixés  sortir,  are  que  surto  me  n'  hi 
vaig  à  véurela,  y  la  carta  y  '1  llibre  del 
senyor  ho  faré  anar  à  dur  pe  '1  porter. 
(A  la  llibreria.)  Quin  llibre  m'  ha  se- 

nyalat...  (N'  agafa  qualsevol  menos  lo 
que  li  han  dit.)  Me  sembla  qu'  aquet. 
(Llegint. )  «Tratado  de  Medicina.» 
Anem1  hi.  (Mutis  foro  ab  lo  llibre  y  Id 
carta.) 


ESCENA    IV 

MANUEL  ab  lo  paper  de  Bartomeu;  aviat  ANDREU. 
Després  CÀNDIDO 

Manuel.  Quatre  paraulas,  però  pólvora  sola; 
1'  incendi  no  's  farà  esperar.  (Per  lo 
paper  de  Bartomeu.)  A  veure  això. 
(Llegeix.)  Per  un  plomero  gros,  un 
duro  rodó.  Per  esponjas,  seixanta  cèn- 
tims y  un  ral.  jQuín  xafarranxo!  N'  hi 
faré  fer  un  altre.  (Lo  deixa  à  la  taula 
de  centro,  y  diu,  mirant  d  la  llibreria 
y  ananthi.)  <jLo  llibre  de  don  Lleó  en- 
cara es  aquí?  (U  agafa.)  Sí,  La  Gran- 
ja de  las  Brujas,  ^Quín  llibre  se 
n'  ha  endut,  donchs?  Ahont  es  1'  àlbum? 
(Busca.)  No  '1  veig.  (Alarmat.)  ;Ay, 
mare  de  Déu!  Se  n'  ha  endut  1'  àlbum 
de  retratos?  Es  clar  que  sí!  Jesús!  Jo 
que  li  he  dit:  si  surt  don  Lleó,  dónali  '1 
llibre  no  més,  y  si  surt  ella,  lo  llibre 
per  don  Lleó  y  per  ella  la  carta;  y  are 
ell  quasi  segur  que  hi  serà  à  casa,  y 
1'  àlbum  de  tots  modos  anirà  à  parar  à 
las  sévas  mans,  y,  plé  de  curiositat  al 
rebre  de  mi  tal  estrany  present,  ^qué 
farà  sinó  fullejarlo,  trobanthi  '1  retrato 
de  la  seva  senyora?  Ell  s'  exalta,  pre^ 
gunta  à  ella,  ella  s'  indigna  creyentse 
que  jo  ho  he  fet  plé  de  despit  per  de- 
mostrar qu*  ella  ha  estat  aquí,  s'  enfa- 
da, y,  per  tornarme  la  pilota,  jpatam! 
entrega  la  carta  meva,  que  acabarà  de 
rebre.  jAy!  (Anguniós.)  Me  sento  una 


Acte  únich 

fredor!  Y  aquell  sabre  que  dú  ell!  Pot- 
ser hi  haurà  manera  d"  apedassarho! 

(Cridant.)  Andreu,  Andreu! 
Andreu.  Senyor.  '    (Ve  del  f oro.) 

Manuel.  (Maquinalment.)  ^Sab  ahont  venen  co- 

rassas? 
Andreu.  (Estranyat.)  jQue! 
Manuel.  No,    res;    si    sab    si    n    Bartomeu    ha 

sortit. 
Andreu.   Fa  poch  que  ha  sortit  corrents. 
Manuel.  Quan  va  à  fer  bunyols   sempre  hi  va 

depressa...  (Ja  deu  serhi.) 
Andreu.   Un  jove  s'  espera... 
Manuel.  (Alarmat.)  ^No  es  pas  don  Lleó? 
Andreu.  Si  don  Lleó  es  vell! 
Manuel.   Ah...  Just!  Bé,  com  que  fa  días  que  no 

T  he  vist!...  (jM'  ha  agafat  febre!)  Qui 

'm  demana?  Qu'  es  un  malalt? 
Andreu.  No  ho  crech. 
Manuel.  (Irritat.)  Donchs  li  faré  tornar,  dich, 

lo  faré  entomar. 
Andreu.  Demostra  molt  interès... 
Manuel.   (Bé,  farem  coneixensas;  no  s'  està  bó 

sempre  tampoch.)  Qu'  entri  aquí. 
Andreu.  (Alsant  la  cortina.)  Ja  pot  passar. 
Càndido.  (Surt.)  Ab  permís.  (Andreu  se  'n  va.) 
Manuel.   Avant  y...  enllesteixis,  dich,  cubreixis. 
Càndido.  Gracias.  (Per  Manuel.)  (Lo  seu  papà.) 

Un  servidor  venia  à  molestarlo... 
Manuel.'  (Neguitós.)  Efectivament... 
Càndido.  Per  parlar...  (Jo  li  aboco!)  Donchs,  sí, 

pera  demanarli  la  mà  de  la  seva  filla. 

(Ja  està!) 
Manuel.    (Sorprès.)  De  la  meva?... 
Càndido.  Sí,  senyor;  y  que  si  no  dona  resultat  lo 

pas  que  dono,  soch  home  mort. 
Manuel.    Però,  de  quina  filla  *m  parla? 
Càndido.  Ah,  qué  'n  té  més  d'  una? 
Manuel.    Alsa! 
Càndido.  Jo  li  parlo  de  la  que  no   fà  pas  mitja 

hora  he  vist  qu'  entrava  aquí. 
Manuel.    (Aquet  es   el  que  seguia  à    la   Rosita. 

Me  dech  haver  llevat  pels  peus  avuy!) 

Veurà,  veurà,  jove... 


ESCENA  V 


MANUEL,  CANDIDO  y  ANDREU,  pel  foro;  prompte 
D.  LLEÓ,  idem' 

Andreu.   Lo  demanan. 

Manuel.    (Ràpit.)  <;Quí?  <jDon  Lleó? 

Andreu.  No  senyor:  una  visita  1'  espera  al  gabi- 
net... 

Manuel.  Ja  surto. 

Andreu.  (Que  se  n  anava  dins  reculant.)  <;No  '1 
demanava?  D.  Lleó  are  ha  entrat.  (De- 
sapareix.) 

Manuel.    (jPare  nostre,  qu'  estàs  en  lo  cel!...) 

Càndido.  (jQué  li  passa!) 

Manuel.  (jJa  ho  ha  vist!)  (A  Càndido.)  Ja  torno; 
vàgissen,  esperis:  fassi  lo  que  vulgui. 
(jAy,  Bartomeu!)  (Desapareix  ràpida- 
ment per  la  segona  esquerra.) 

Càndido.  jQuin  senyo  mès  estrany!  Ah...  jo  1'  es- 
pero que  torni.  (S  assenta.) 

Lleó.  (Surt  ab  molta  naturalitat . )  Bon  dia. 
^Hont  es?  (A   Càndido.)  Deu  lo  guard. 

Càndido.   (Fent  una  reverencia.)  Servidor. 

Lleó.  L'  esperarem  tot  llegint.  (Busca  per  la 
taula  y  s'  assenta.)  ^Hont  son  avuy  los 
diaris? 

Càndido.  (Per  sí.)  (Quant  ella  sàpiga  que  jo  he 
vingut  decidit  à  demanaria,  no  po- 
drà menos  que  mirarme  ab  mès  bons 
ulls...) 

Lleó.  (Que  ha  trovat  la  carta  de  Bartomeu. 
Llegeig.)  «Mi  carino,  clavel  de  mi  jar- 
dín.»  (Ho  deixa.) 

Càndido.  (Per  sí  y  fent  accionats.)  (;Y  qué  soch 
volcànich!  quasi  's  pot  dir  qu"  avuy  la 
he  coneguda,  y  desd'  allavors,  que  no 
passo  un  dia  tranquil.  iQué  dolsa  si  ha 

de  passar  la  vida  al  costat  d'  aquell  àn- 
gel!) 

Lleó.  (Que  7  observaba.)  (^Qué  té  aquest 
jove?  ^No  deu  venir  pasper  curarse?no 
'n  curan  aquí  de  ximples.  (Alt  à  Càndi- 
do.) ^Qué  potser  espera  al  senyor  Miró? 

Càndido.  Efectivament,  per...  per  veurer  si  'm 
concedeix  la  preciosa  mà  de  la  seva 
preciosa  filla... 

Lleó.       ^Filla  del  senyor  Miró? (Riu.)  ;Ja,  ja,  ja! 

Càndido.  (;Y  riu!)  ; Al  dirli,  ha  fet  un  gesto  d' 
estranyesa!... 

Lleó.  Sí:  com  si  li  parlés  de  qui  va  matar  à 
n'  en  Prim..  jJa,  ja! 

Càndido.  (jY  hi  torna!)  ^Pot  ser  no  ho  es  lo  seu 
papà?  Ja  m'  ha  semblat  qu'  era  molt 
jovenet,  però,  com  qu'  are  's  casan  tan 
joves  podria  ser  que... 

Lleó.  (Ab  tó  burlesch.)  jAh!  ;sí!  Jo  tenia  un 
amich  que  va  casarse  molt  aviat,  va- 
ren tenir  un  noy,  y  després  son  pare 
encare  va  anar  un  grapat  de  temps  à 
estudi  ab  lo  seu  xicot.  (Rihent.)  jJa,  ja, 
ja! 

Càndido.  (Després  de  mirarsel  fixament. )  jCalli, 
calli!  jY  qué  soch  poch  fisonomista! 
Fins  are  no  càich  en  que  "1  papà  d'  ella 
es  vostè. 

Lleó.        (Sorprès.)  <{Are,  filla  meva? 

Càndido.  jDigui  que  no!  jJa  'm  recorda,  ja,  ha- 
verla  vist  passeijantse  ab  vostè!... 

Lleó.  (jDiable,  jo  no  'm  paseijo  més  qu'  ab 
la  senyora!)  ^Cóm  es  qu'  ha  vingut 
aquí  per  aquest  assumpto? 

Càndido.  Com  qu'  avuy  la  he  seguida  y  ha  en- 
trat aquí... 

Lleó.        (Desentonat.)  \ Bomba!  ; Ella  aquí! 

Càndido.  (Espantat.)  (\ Jesús!) 

Lleó.  Sí,  ha  sortit  dihent  que'  anava...  à... 
i  mentida!  (Això  rumiant.) 

Càndido.  (^Qué  li  hà  agafat?) 

Lleó.        (Molt  cremat:  acudintli  una  idea.)  jDia- 

ble!  Ja  lligo  caps.  (Agafa  la  carta.) 
«Clavel  de  mi  jardin.»  Això,  ell,  ho  de- 
via comensar  per  ella,  y  posava  «Clavell 
del  meu  jardí,»  per  no  dir  clar  «Rosa 
del  meu  cor,»  segur.  Y  ab  la  lletra  es- 
trafeta y  qué  bé!...  però,  la  conech:  es 
la  que  fa  à  las  receptas...  jBrrr!...  foch, 
foch  per  tots  cuatre  costats.  (Se  la 
queda.) 

Candido.  (jMe  fa  por!) 

Lleó.  ;Y,  qui  sab  desde  quan  dura!...  A  la  fi 
veig  que  no  hi  han  valgut  las  mèvas 
precaucions.  jQue  tremolin,  ella,  ell!... 
(Dantli  la  ma.)  Gracias,  jove;  vostè  m" 
ha  tret  la  vena. 

Candido.  (Content.)  ^Ah  sí?  (<iQué  vol  dir?)  Aixís, 
bé  puch  contar  ab  la  ma  de  la  seva 
filla? 

Lleó.        ^Cóm?  jAh,  ja!  No  hi  conti. 

Candido.  (Suplicant.)  j Jo  que  li  he  tret  la  vena! 

Lleó.  Veurà:  hi  consento,  però  ab  una  condi- 
ció. 

Candido.  Mani,  disposi. 

Lleó.  Consento  mentres  se  fiqui  per  aquí  din- 
tre y  s'  hi  estigui  fins  que  '1  cridi.  Tinch 
que  dir  quatre  paraulas  al  senyor  Miró, 
y... 

Candido.  ; Ja  entench!  Ell  devia  venir  ab  la  ma- 
teixa pretenció  meva,  y  vostè  's  deu 
volguer  desfer  d'  ell  perquè  'm  prefe- 
reix à  mi,  ^no  es  això? 

Lleó.        Just:  no  es  això. 

Candido.  Vethaquí  perquè  "m  deya  «marchi,  và- 
gisen,  no  s'  estigui  aquí.»  ;Es  clar,  com 
que  temia  que  jo  fora  preferit!  Sento  jo, 
trova  "1  que  pot  fer  la  felicitat  de  la  seva 
filla:  munto  molt  bé  la  bicicleta... 

Lleó.        Ja  n'  hi  ha  per  anar  tirant. 

Candido.  Tinch  una  bona  renda...  ^qué  vol  més? 
una  casa  al  Ensanche...  <;li  està  bé? 

Lleó.  Molt:  ;no  la  toqui!  (Impacient.)  ;Bé!... 
^qu'  entra? 

Càndido.  Ab  molt  gust. 

Lleó.        Però,  si  escolta  ó  surt,  res  de  lo  dit. 

Càndido.  No  temi. 

Lleó.  Passi  aquí.  (Segona  dreta:  Càndido  va 
per  entrar'  hi.) 

Càndido.  (Reculant.)  jAh!  y  si  morís  una  tia  qüe 
tinch... 

Lleó.  (Enfadat.)  Vaji:  jja  la  matarem  des- 
prés!... (Càndido  desapareix.)  Ells  ho 
negaran  y  allavors  faig  sortir  aquet. 
<;Hont  es  aquell  mal  amich?  (A  la  se- 
gona esquerra.)  jAh,  aquí!  (Cridant.) 
jEp!  jsurtü...  Fa '1  sort.  (Cridant  més 
fort.)  jMatasanos!  jAre!  [Diu  qu"  espe- 
ri! <{Qué  puch  esperar  més? 


ESCENA  VI 

Don  LLEÓ  y  MANUEL,  aviat  BARTOMEU 
y    després    ROSA 


Manuel.  (Tímidament.)  Hombre...  tenia  una  vi- 
sita... y... 

Lleó.        (jJo  no  m'  aguanto!) 

Manuel.    jAy!  [Morir  tan  joven! 

Lleó.        ( Agafantli  la  mà.)  [Senyor  Tenorio! 

Manuel.  (Dissimulant.)    [Alto!  Manuel   Miró... 

Lleó.  Sé  que  la  meva  senyora  ha  estat  aquí... 
^per  qué  ha  vingut? 

Manuel.  (jSí...  té  '1  retrato,  vaija!)  (Dissimulant.) 
^Per  qué?  jSi   no  sé  qu'  hagi  vingut!... 

Lleó.  No,  he?  Y  de  la  carta  qu'  ha  enviat  à 
ella,  qué  me  'n  diu? 

Manuel.  (Lo  dit...  ella  li  ha  donat.)  Però,  ^qué 
m'  esplica  de  cartas?...  Si  no  jugo!... 

Lleó.  Qualsevol  diria...  Però,  no,  no  s'  esca- 
pa del  meu  furor  ab  lo  seu  cinisme!... 
Vaig  à  buscaria,  y  un  cop  aquí,  lliga- 
rem caps,  y  després...  à  tallar  los  vos- 

Manuel. 


Bart. 

Manuel. 

Bart: 

Manuel. 

Bart. 

Manuel. 

Bart. 

Manuel. 

Rosa. 

Manuel. 
Bart. 

Manuel. 


Rosa. 

Manuel. 
Rosa. 

Manuel. 

Rosa. 

Manuel. 


tres.   jViva  Dèu,   me  1'  han  de  pagar! 
(Se  'n  va.) 

[Jesús!  [Quin  dimoni  m'  hatentat  al  es- 
criure la  carta,  al  quedarme  '1  retrato, 
y,  sobretot,  al  pendrer  per  criat  à 
n'  aquell  sabatassas! 
(Ab  tó  festiu.)  Tot  està  repartit  al  pelo. 
(Agafantlo.)  jHola!  [Burro,  tonto,  ga- 
marús! 

(iQuànts  noms,  y  encare  no  m'  ha  en- 
certat lo  méu!) 

^Per  qué  no  has  cumpler  1'  encàrrech 
tal  com  t'  he  dit? 

(jVatúa!   Deu  sapiguer  qu'   encare   ho 
té  '1  porter!) 

^Per  qué  te  n'  has  endut  1'  àlbum? 
jBum!  ,jQué? 

jQué  mereixes  per  haberme  compro- 
mès ab  tanta  manera!  (Enfadantse.) 
Ja  torno  à  ser  aquí.  (Haurà  entrat  de- 
pressa.) 
(jElla!) 

(Me  las  guillo.)  (Se  'n  va  pe  7  foro.) 
(Deu  venir  à  demanarme  esplicacions.) 
(A  ella.)  Escolti,  Rosita:  ha  de  sapiguer 
que,  si  ;1  seu  retrato  ha  anat  à  parar 
à  las  mans  de  don  Lleó,  ha  sigut  sense 
cap  idea;  jo  1'  he  pres  de  las  de  vostè  y 
'1  deso,  y  '1  criat,  en  lloen  de  portarli 
un  llibre,  va  y  li  porta  1'  àlbum  ahont 
jo  1'  había  possat. 
(Estranyada.)  Però,  ^qué  diu? 
jQuín  possat!  Sembla  que  no   n  sab  res. 
^De  qué? 

;Jo    'm    tornaré    trol-li!    <;Per    qué   vé, 
donchs? 

Perquè  he  perdut  una  fotografia  y  'm 
sembla  que  per  aquí... 
(Fora  de  sí.)  Però,  al  veurer  que  li  en- 
viaba  allò  à  n'  ell,  vostè  no  s'  ha  indig- 
nat contra  mi  y  li  ha  entregat  la  carta 
meva  qu'  acabava  de  rebrer? 


Acte  únich  2  1 

Rosa.        ^Quina  carta? 

Manuel.  Això  es  morirse  à  pessichs! 

Rosa.  ^Vosté  pot  ser  s'  ha  atrevit  à  enviarme 
una  carta?  Y  ^qué  'm  deya?  (Aixa  en- 
fadada.) 

Manuel.  (jAy,  ay,  ay!  jJa  ho  he  dit  que  1;  incen- 
di no  's  faria  esperar!)  Ca,  res...  allò... 
Tomo  la pluma para.. . 

Rosa.        ,jY  algo  més,  pot  ser? 

Manuel.    Sí,  senyora;  això  es  lo  de  menos. 

Rosa.        <;Y  en  Lleó  ho  té? 

Manuel.  (Anguniós.)  jEs  clar...  crech  que  sí... 
no  sé...  vaija,  sí,  sí  que  ho  té,  es  clar! 
jSe  veu,  donchs,  qu'  aquell  li  ha  entre- 
gat  tot!  jEncar  ho  ha  fet  pitjor  de  lo  que 
'm  creya! 

Rosa.  (Indignada.)  No  m'  hauria  imaginat 
may  que  dugués  fins  à  n'aquet  punt  la 
seva  perfídia. 

Manuel.  (Maquinalment.)  No  era  perfídia,  era 
una  carta...  Però  vàgissen,  que  es  à 
buscaria,  y  si  quan  torni... 

Rosa.        <jEs  à  buscarme? 

Manuel.  Sí,  ha  fer  esmolar  lo  sabre.  jSi  no  en- 
tenen cóm  no  s'  han  trovat! 

Rosa.  jHo  veu,  per  las  sévas  llaugeresas!  Po- 
bre de  mi!... 


ESCENA  VII 

MANUEL,   ROSA  y  CÀNDIDO  desde  la  porta; 

aviat  ANDREU, 

després  don  LLEÓ  desde  dins,  surtint  à  poch 


Càndido.  (jLo  meu  rival  y  ella!)  (Escolta.) 
Manuel.    Vaigi,  cregui. 
Rosa.        (Plorant.)  jNo  sé,  no  sé  qué  fer! 
Manuel.   (En  un  arranch.)  <;Y  si  fugissim? 
Candido.  j Ho  diré!  (S'  amaga.) 


jLo  meu  criat! 


Rosa. 

Andreu. 
Manuel. 

Andreu. 
Manuel. 

Lleó. 
Rosa. 
Manuel. 

Rosa. 

Manuel. 

Lleó. 

Manuel. 
Lleó. 


Maníiel. 
Lleó. 

Manuel. 

Lleó. 

Manuel. 

Lleó. 

Manuel. 

Lleó. 

Manuel. 


(Espantada.)  jJesús! 
(Surt.)  Senyoret. 

(Que  's  tomba  y  veu  à  Andreu.)  <iQué? 
<iQué  dirà  vostè?  [Retiris! 
Però,  si... 

Que  se  'n  vaigi  he  dit.  (Andreu  se  'n 
va  estranyat.) 
(De  dins.)  jAquí  es! 
jDèu  meu! 

Entri  aquí.  (Primera  esquerra.)  No  te- 
mi: ja  la  disculparé  (y  à  mi  de  passada.) 
(Entrant.)  ;Ja  cal  qu'  ho  fassi! 
j Si  ho  sé  no  'm  llevo  avuy! 
(Molt  cremat.)  [No  's  pot  arrivar  à  més! 
Sé  qu'  ha  tornat... 
Ca! 

Ho  he  vist!  A  mitj  carrer  la  trovo,  no 
m  veu,  la  segueixo  à  distancia  y...  joh! 
jrabia!  jentra  aquí! 
Donchs,  li  dich  qu'  aquí  no... 
(Mirant   las  portas.)   <;Per   "hont   co- 
menso? 

(jAy!    ;Mare   de  Dèu!    Assegurém'ho.) 
Comensi  per  aquí.  (Primera  esquerra.) 
(Ab  burla.)  ^Per  aquí,  eh? 
(Anguniós.)  Sí,  senyor.  (<jY  si  'm  creu?) 
Segur  qu'  es  per  tot  menos  aquí. 
(jRaspiro!) 

/Tan  càndido  'm  fà?  jAllí  hont  la  tro- 
vü...  (Se  'n  va  enfurismat  pe  V  foro.) 
Assegurem  la  sortida:  toquem  à  soma- 
tent.  (Toca  7  timbre.)  De  tots  modos, 
ja  "m  veig  pintat  en  una  «Ultima  hora» 
ab  un  sabre  de  caballería  que  'm  tra- 
vessa la  pàtria. 


Acte  i'm  i  eh 


ESCENA   VIII 


MANUEL  y  ANDREU,  y  BARTOMEU  pe  '1  foro; 
després  veu  de  'ri  BARTOMEU 


Andreu. 
Bart. 

Manuel. 


Bart. 

Manuel. 

Bart. 

•Manuel. 

Bart. 

Manuel. 


Senyor. 

Senyoret. 

(A  Andreu.)  Segueixi  à  don  Lleó;  allí 

hont  se  fiqui,   jtràs!  lo  tanca  ab  clau. 

(Fent  la  acció.  Andreu  se  'n  va.) 

(Engrescat.)  ;Mà!  jquina  bromal^Yjo, 

també  tràs?  ( Imitantlo . ) 

(Cremat.)  Si,  tràs,  tràs...  (Fent  petar 

los  dits.)  Al  carrer,  y  vesten  del  meu 

devant,  que    'm    venen   intencions 

(V  amenassa.) 

(Esporuguit.)  (Me  tanco  al  quarto  y  no 
surto  més  avuy. )  (Mutis,  segona  dreta.) 
Lo  lleó  ja  deu  ser  engabiat:  ella  que 
surti.  (Gridantla.)  Senyora,  surti. 
(De  dins  cridant.)  \ Lladres! 
^Are  lladres?  Aquesta  casa  està  embrui- 
xada, hauré  de  posar  una  creu  de  pal- 
ma à  radera  de  la  porta. 


ESCENA    IX 


MANUEL  y  BARTOMEU  que  porta  agafat  à  CAN  Dl  DO 
pe  '1  coll,  el  qual  dú  à  la  mà  '1  àlbum,  amagantlo  fins 
que  s'indiqui;  després  ROSA. 


Bart.        jVingui! 

Manuel.    (  Sorprès. J  <jDe  'hont  surt  aquet? 

Candido.  Jo  li  diré... 

Bart.        S'  estava  regirant. 

Candido.  Lo  papà  d'  ella  m'  ha  dit  que... 

Rosa.        \ Estem  perduts! 

Candido.   jElla! 

Rosa.      '  jLo  meu  perseguidor! 

/Lo  meu  criat! 


Candido.  (A  Rosa.)  Lo  seu  papà  ha  consentit... 

Manuel.  (A  Candido)  \ Calli!  (A  Rosa.)  jVàgis- 
sen! 

Candido.  jY  d'  alegria  no  sé  que  'm  faig!  (En- 
senya V  àlbum.) 

Manuel.  (Veyentlo)  jQué  veig!  <;D'  hont  ho  ha 
tret? 

Bart.        (jVatúa!) 

Candido.  Me  '1  mirava,  y  distretament  1' he  dut...': 

Manuel.  (A  Bartomeu.)  <iQué  hi  feya  això  al  teu 
quarto? 

Bart.        Li  tenia  pera  veurer  las  caras. 

Manuel.  jTú  y  jo  si  que  ns  las  veurem  las  ca- 
ras! jAtrevirse!...  ^Donchs,  à  don  Lleó 
no  més  li  has  donat  la  carta? 

Bart.        No,  senyor,  tampoch... 

Manuel.  (Content.)  <;No?  (Cremat.)  Però,  parla 
clar,  perquè  'm  faràs  fer  una  desgracia. 

Bart.  Encara  la  tinch,  però,  no  s'  enfadi:  are 
li  duré. 

Manuel.  ;No,  déixala!  ;Ay!  jRespiro,  no  respi- 
ro! jno  sé! 

Rosa.        Donchs,  estem  salvats? 

Bart.        (Tornem  à  guillar.)  (Mutis,  pe  'l/oro.) 

Manuel.  <;De  que  'm  parla,  donchs,  eh?  Are  es- 
tarà fet  una  fiera  perquè  l'hem  tencat. 

Rosa.        ^Tencat? 

Candido.  j Pobre  papà  sogre!  ;Ja  ho  entench!  ;Ho 
han  fet  per'  afavorir  la  seva  fuga!  Ho 
sé  tot...  y  no  ho  lograràn  perquè  1" 
avissaré. 

Manuel.    jVàgissen! 


ESCENA  X 

MANUEL,  CANDIDO,   ROSA  y  ANDREU; 
aviat   don  LLEÓ 


Andreu.   Don   Lleó   acaba  d'  esbotsar  la   porta. 

(Se  'n  va.) 
Rosa.        Are  sí  que  hi  haurà  la  de  San  Quintin. 


Acte  únich 

Manuel.    jLa  de  tots  los  sants!  Entri. 

Rosa.  No  li  perdonaré  may  aquet  mal  rato. 
(Entra  à  la  primera  esquerra.) 

Manuel.  Tot  distreu,  senyora.  (Tombantse  cap 
al  /oro.)  jAy!  que  s'  acosta! 

Candido.  (A  Rosa.)  Espliquim'ho:  jo  la  venjaré. 
(Va  per  entrar  al  quarto  ab  ella  y  's 
tanca  la  porta,  quedantse  sota  la  corti- 
na y  mirant  pe' 7  pany .  Manuel  no  deu 
veurer  tot  aquet  joch.) 

Lleó.  Ja  deu  ser  fora,  ^eh?  Per  això  se  m'  ha 
tencat. 

Manuel.   ^Qué?  ^Quí  ha  sigut  aquet? 

Lleó.  jMil  bombas!  Are  mateix  lo  matava  si 
no  fos  que  deshonraria  '1  sabre. 

Manuel.  jNo  '1  deshonri!  Veurà:  calma,  y  anem 
per  parts... 

Lleó.  (Anant  per  treurer  lo  sabre.)  Just,  per 
parts...  primer  lo  cap,  després  las  ca- 
mas... 

Manuel.    No  m'  entén. 

Candido.  (Qiï  escolta.)  (;Lo  mata!) 

Manuel.   Veurà:  la  seva  senyora  es  aquí. 

Candido.  (Sorprès.)  (jLa  seva  senyora!) 

Lleó.        Que  surti. 

M\nuel.  Primer  deu  sapiguer  que  si  ha  puijat 
ha  sigut  pera  fugir  de  la  obstinada  per- 
secució d'  un  jove  que  la  sofocava. 

Lleó.        (Aquell  fulano,  també  rebrà.) 

Candido.  (jSe  m'  ha  ben  rifat  aquet  general!) 

Lleó.        Però,  malehit,  ^y  la  carta? 

Manuel.  jQué  m'  esplica!  Vinga  d'  una  vegada 
aquet  ditjós  paperot. 

Lleó.  (La  treu  y  li  dona.)  Tingui,  y  tremoli: 
vuy  que  me  la  llegeixi  vostè  mateix,  y 
à  cada  punt  que  'm  sembli...  Comensi. 

Manuel.  (Qu'  ho  ha  mirat.)  (^Qué  'm  dona?) 
(Llegeix.)  «Per  un  plomero,  un  duro 
rodó.  Per  esponjas...» 

Lleó.        (Irritat.)  \ Bombas! 

Manuel.    No:  esponjas. 

Lleó.        (Que  tomba  'l  paper.)  jAh!  Aquí. 

l Lo  meu  criat! 


Manuel. 

Lleó. 

Manuel. 
Lleó. 


Manuel. 

Lleó. 

Manuel. 


Lleó. 

Càndido 
Manuel. 
Lleó. 


Manuel. 
Càndido. 

Lleó. 
Càndido 
Manuel. 
Lleó. 


Càndido 

Manuel. 

Lleó. 

Càndido 

Lleó. 

Càndido 


(Llegint.)  «Mi  carino.  Clavell  del  mi 

jardin.» 

Aquí  ja  hauria  de  comensar  à  fer  mal. 

<:Qué  s  pensa  que  no  he  vist  1  estrata- 
gema? que  posava  «clavell  del  meu  jar- 
dí» pera  no  dir  clar  «Rosa  del  meu  cor?» 
(Rihent.)  j Ja,  ja,  ja! 
,iQué  fa?  jNo  's  riu  à  1'  hora  de  la  mort! 
jSi  això  no  es  meu!  Ja  's  veu  ja  que  no 
T  ha  llegida,  ó  sinó  j'  haguera  caigut 
del  burro.  (Llegeix.)  «Manana,  à  tres 
cuartos  de  quince,  ta  espero  para  verta 
cuando  vaigas  à  la  font.»  (Es  d'  aquell 
mussol  també.) 

jMil  bombas!  Això  no  acaba  bé.  Jo  ne- 
cesito  clavar  una  pallisa  à  algú. 
(jJesús!) 
iQuíns  arrels! 

<;Hont  es  aquell  ninotet  que  's  volia  ca- 
sar ab  la  meva  senyora?  (Va-  d  la  sego- 
na dreta.) 

i  Ah!  ,;  Vostè  sab?...  Es  fora. 
(Pe  7  pany.)  (Senyora,  obri;  si   no  m' 
obra,  m'  obran.) 
Surti,  nen. 

(i Valor!)  (Surt.)  Digui. 
(Sorprès.)  (<;D'  hont  surt  are?) 
^Aquí  es  lo  puesto  qu'  he  manat?  (En- 
caràntseli.)  Es  dir  que  vostè  ha  tingut 
la  poca  vergonya  de  seguir  à  la  meva 
senyora  insultantla... 
i  Protesto! 
(jAy,  que  reb!) 
Mereix  que  1'  esmicoli. 
(Esporuguit.)  (jAy!) 
Perquè  vostè  m'ha  robat  la  calma,  vos- 
tè m'  ha  robat... 

<iQué  jo  li  he  robat?  (jAh,  deu  sapiguer 
qu'  he  pres  aquell  retrato  de  la  seva 
senyora  qu'  estava  al  àlbum!)  Bé,  jo  li 
tornaré.  (Butxaqueija.) 


Acte  únich 


Lleó.        (Estranyat.)  ^Qué? 

Manuel.  (<iQué  li  torna?)  (S-  hi  acosta.) 

Candido.  (Trayentlo.)  Aquí  està. 

Manuel.  ( Prenentli . )  (j Misericòrdia!)  (Se  V 
amaga.) 

Lleó.        <iQué  es? 

Çàndido.  j Aquesta  es  bona!  Lo  retrato  de  la... 

Manuel.  (Rdpit  y  cridant.)  De  la...  Adela,  vostè 
no  la  coneix;  jo'l  tenia  desat  y...  vetha- 
quí  per  qué  venia,  per  péndremel. 

Candido.  Protesto. 

Manuel.  Don  Lleó,  treguis  lo  sabre.  (Pot  ser  ai- 
xí s  fugirà.) 

Lleó.  Es  dir  qu'  es  un  lladregot  à  més  de 
conquistador. 

Candido.  (Senyalant  d  Manuel.)  Lo  conquista- 
dor es... 

Manuel.  (Abaixantli  7  bras.)  iQué  amenassa! 
jSi  torna  à  aixecar  lo  bras!... 

Candido.  (A  Lleó.)  Y  sàpiga  qu'  aquell  retrato... 

Manuel.  (Cridant  y  ràpit.)  Don  Lleó,  treguis 
allò. 

Lleóv  (Anant per  treurers  lo  sabre.)  (Prepa- 
ris! 

Candido.  (Esporuguit.)  jAy,  no,  no!  Però,  consti 
que  protesto.  ( Desapareix  pe  7  foro.) 

Lleó.        iQué  s'  escapa! 

Manuel.   (  Detenintlo . )  jDeixil! 

Lleó.        jDeixim  passar! 

Manuel.  (No  deixantlo  passar  de  la  porta  del 
fondo.)  Ja  '1  perdono.  (Cridant  à  dins.) 
Bartomeu,  óbrali  la  porta. 

Lleó.        (Volguent  passar.)  [Mil  bombas! 

Manuel.    (jJa  es  fora!)  (Deixa  'l  pas  libre.) 

Lleó.        jAre  qu'  ha  marxat! 

Manuel.  No  s1  empleni  tan  malament:  jo  '1  per- 
dono, y  vostè  perdónil:  no  hi  tornarà 
may  més  (jy  jo  tampoch!) 

Lleó.  (Enrabiat  y  ab  los  punys  closos.)  \Y 
això  'hont  ho  deixo! 

Manuel.    (jJa  som  fora  del  últim  perill!) 

•Lo  meu  criat! 


ESCENA  ULTIMA 
MANUEL,  don  LLEÓ  y  BARTOMEU;  aviat  ROSA 


Bart. 

Manuel. 
Lleó. 


Bart. 

Manuel. 

Bart. 

Rosa. 

Lleó. 

Rosa. 

Lleó. 

Rosaí 

Lleó. 
Bart. 

Manuel. 


(A  Lleó.)  Aquell  jove  m'  ha  dit  que  li 
digués  qu'  aquell  retrato  era... 
(Pessigantlo  apart.)  (jBunyol!) 
,jY  que  'm  vens  à  esplicar  tu?  (Pegant- 
li.)  Té,  té,  dígali  à  n'  aquell  jove  que 
això  es  per  ell! 
iEp! 

(Pegantli.)  Y  dígali  això  també.  Vés. 
jCom  s'  hi  abonan! 
jLleó!  (SJ  aturan.) 
(jElla!) 

^Estàs  content  are?  ^Olvidavas  pot  ser 
que  vaig  jurarte  amor  y  fidelitat? 
Sí...  devant  del  altar,  però  com  qu'  are 
no  hi  eram.  (Això  ho  dirà  bruscament. 
(Plorosa.)  jCruel!  jEn  comptes  de  de- 
manarme  perdó,  encara!... 
i  No  'n  sé  demanar!  (Fa  grupo  ab  Rosa.J 
( Adelantantse  al  públich.)  Això  del 
perdó... 

( Detenintlo . )  ^Qué  vas  à  fer?  Calla,  que 
no  'm  tornis  à  embolicar.  (Al públich.) 
Per  mi,  '1  perdono;  però,  jalto!,  lo  dar  ó 
no  indulgència  al  meu  criat  es  més  co- 
sa de  vostès:  fassint'  ho,  y  no  mirin 
prim!... 

FI    DEL   JUGUET 


DEL  MATEIX  AUTOR 

UNA    POMA    PER    LA    SED 

Juguet  cómich,  en  un  acte  y  en  prosa,  original 

LO  TEATRO  REGIONAL 

93  OBRAS  PUBLICADAS 


Ptas. 

V Agulla,  drama,  3  actes 2 

Sortint  del  ou,  diàlech 0'25 

Claris,  drama,  3  actes 2 

Lo  Teatro per  dins,  c,  2  actes....  l'50 

Sant  Jordi  mata  l'aranya,  c,  1  a  1 

La  dóna  y  la  baylerina,  c,  la.,,.  1 

Pintura  fi  de  sigle,  1  acte 1 

Una  altra  sogra,  comèdia,  1  acte.  1 

Las  joyas  de  la  Roser,  d.,  3  a 2 

/  Tot  per  las  dónas! ,  1  acte 1 

L' Esclau  del  vici,  monòlech 0'50 

La  feyna  d'en  Jafà,  c,  1  acte. . . .  1 

Los  Aucellets,  comèdia,  3  actes. . .  2 

Ld  Mosca  al  nas,  comèdia,  1  acte  1 

La  firma  d'en  Rovellat,  c. ,  1  acte .  1 

La  Tornaboda,  comèdia,  1  acte..  1 

/ / Xerraire.'!,  monòlech 0'50 

Lo  quarto  dels  mals  endressos,  1..  1 
Qui  oli  remena...,  juguet,  1  acte  ..  1 
La  Flor  de  la  Montanya,  d.,  3  a..  2 
Tres  personas,  juguet,  1  acte  ....  0  50 
/  Tot  per  ella!,  comèdia,  1  acte. . .  1 
Per  contradicció,  comèdia,  la...  0f>0 
La  mort  de  Neron,  tragèdia,  1  a..  0'50 
Un  Músicli  de  Regiment,  s.  1  a  . . . .  1 
La  Dama  de  Reus,  drama,  3  ac- 
tes.....   2 

Un  Rey  de  pega,  monòlech  lírich.  0'50 

Dos  companys  mal  avinguts,  la..  1 

La  pescater  ía,  sainete,  1  acte  ....  1 

La  C'asamentera,  joguina,  1  acte.  1 

Las  esposallas  de  la  morta,  t.  3  a  1 

Los  gelós  de  la  Coloma,  p.,  la,..,  1 

Un  bateig  d  cops  de  puny,  c,  1  a..  1 

Una  dóna  y  un  Déu,  comèdia,  la.  1 

Si,  senyors,  monòlech. O'óO 

Lucrezia  Borgia,  joguina,  1  acte.  1 

Lo  Diner,  comèdia,  3  actes 2 

Lo  marit  de  la  difunta,  j.  1  acte..  1 

L'  ocasió  fa'l  lladre,  prov.,  1  acte  1 

Mestre  Jan,  drama,  3  actes 2 

Lo  somni  de  la  Ignocencia,  s.,  la.  1 

Home  d  l'aygua,  comèdia,  1  acte.  0  50 

Lo  ret  de  la  Sila,  comèdia,  1  acte  1 

Las  tres  alegrías,  comèdia,  1  acte  1 

/  Dorm!,  sarsuela,  1  acte 0'50 

Setze  jutges...,  sarsuela,  1  acte  ...  1 


Ptas. 

A  la  lluna  de  Valencià,  c,  2a....  l'so 

Als  peus  de  vostè,  joguina,  1  acte.  1 

La  herència  del  oncle  Pau,  c.  4  a  .  2 

Los  tres  toms,  quadro  costums,  1.  1 

De  teuladas  en  amunt,  s.,  1  acte..  0,50 

La  mort  de  Aníbal,  tragèdia,  la.  1 

La  festa  del  adroguer,  s..  1  acte..  1 

Un  embolich  de  cordas,  c,  Sa 150 

Lo  timbal  del  Bruch,  drama,  4  a..  2 

Lo  Mestre  de  Minyons,  q.,  I  acte..  1 

Entrar  per  la  finestra,  c.   1  acte..  0  50 

Matrimonis  d  Montserrat,  h,,  2  u.  l'50 

La  llupia,  joguina,  1  acte O'óO 

Una  poma  per  la  sed,  j.,  1  a 1 

D'estudi,  monòlech 0'25 

Lo  gech  d'en  Migranya,  s.,  1  a....  0'50 

Los  Encants  de  Sant  Antoni,  s.,  1  1 

Verdalet  pare  y  fill,  s.,  2  actes...  l'50 

Lo  gra  de  mesch,  drama,  4  actes..  2 

Apely  a  repèl,  juguet,  1  acte....  1 

Las  erradas  del  papà,  s.,  1  acte..  0'50 

La  copa  del  dolor,  drama,  3  a....  2 

Dispensi,  hi  ha  principal,  c,  1  a.,  1 

La  vida  al  encant,  comèdia,  la..  1 

Lo  diari  d'en  Prusi,  joguina,  1  a.  0'50 

La  marca  de  foch,  drama,  3a....  2 

L'home  de  l'orga,  monòlech 0'50 

Claris,  drama,  3  actes 2 

L'home  dels  nassos,  h.,  1  acte  ....  1 

Tocats  de  l'ala,  comèdia,  1  acte..  1 

Lo  cèlebre  Maneja,  sarsuela,  la..  1 

Un  Sarauista,  monòlech 0'50 

Riallas  y  plorallas,  comèdia,  3  a.  2 

Las  ammetllas  d  Arenys,  c,  la..  1 

Vida  y  Mort,  episodi,  1  acte 1 

Faixa ó  Caixa,  comèdia,  1  acte...  1 

L'Antiquari  del  Putxet,  c,  la,..,  1 

L'auca  del  fadri  barber,  c,  3  a  ..  2 

Campi  qui  puga,  joguiua,  1  acte..  1 

Lo  guant  del  degollat 0'50 

La  capseta  dels  petons,  com.   la.  1 

Una  mosca  vironera,  c,  1  acte  ...  1 

Riera  baixa,  parodia,  1  acte 1 

/ 13!,  comèdia,  1  acte 1 

Lo  pare  de  la  criatura,  c. ,  1  a . . . .  1 

Lo  Rabadà,  drama,  3  a 2 

Lo  Virolet  de  Sant  Guim,  c,  la..  1 

